મૃત્યુનું રહસ્ય જાણતા હતા. સૂત્રો કહે છે કે મૌનીબાબાએ પોતાના શિષ્યોને પેનથી પાટીમાં લખી જણાવ્યંુ હતું કે આગામી બેસતા વર્ષે તેઓ મૌન તોડશે અને જગદીશગીરીના ગુમ થવાના રહસ્ય ઉપરથી પડદો ઊંચકશે.આવું કંઈ બને એ પહેલાં બેસતા વર્ષની આગલી રાતે ગુફામાં મૌનીબાબાની સળગી ગયેલી લાશ મળી. પોલીસ નિવેદનમાં મઠ તરફથી એવું લખાવવામાં આવ્યું હતું કે દિવાળીની રાતે સળગતો ફટાકડો ગુફામાં ગયો અને એમાં ધ્યાનસ્થ મૌની બાબા સળગી ગયા. મૌની બાબાના સેવક જયંતિ પ્રજાપતિની ફરિયાદને પગલે પીએમ રિપોર્ટમાં મૌનીબાબાને કેરોસીન છાંટી સળગાવ્યા હોવાનું બહાર આવ્યું. ‘અભિયાન’ની ટીમે મુક્તેશ્વર મઠની મુલાકાત લીધી હતી. પાંડવ ગુફાનું મુખ માંડ બે ફૂટનું છે. તેની સામે સેંકડો મીટર વિસ્તારમાં પથરાયેલો મુક્તેશ્વર ડેમ છે અને ડેમના સામે કાંઠે પણ નજીકમાં કોઈ વસતી નથી, ફટાકડો આવ્યો ક્યાંથી? લોકમુખે અને સૂત્રો પાસેથી મળતી માહિતી મુજબ, જગદીશગીરીને મારી નાખવામાં આવ્યા અને તેની લાશને બે મોટા પથ્થર સાથે બાંધી નહેરમાં ફેંકી દેવામાં આવી હતી. શરૂઆતમાં લોકો જગદીશગીરી વિશેપૃચ્છા કરતા ત્યારે જયશ્રીગીરી જવાબ વાળતાં કે મહારાજ તપમાં બેઠા છે. ઘણો સમય વિત્યા પછી જગદીશગીરી વિશે ફરી સવાલો ઊઠતા ત્યારે જવાબ મળતો કે મહારાજ કુંભના મેળામાં ગયા હતા અને ત્યાંથી હજુ પરત નથી આવ્યા.